ฮั่งเส็งปิดร่วงลง 224.86 จุด เหตุวิตกเศรษฐกิจจีน
ฮั่งเส็งปิดร่วงลง 224.86 จุด เหตุวิตกเศรษฐกิจจีน
3 ส.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวลดลงในวันนี้ โดยดัชนีฮั่งเส็งลดลง 224.86 จุด หรือ 0.91% ปิดวันนี้ที่ 24,411.42 จุด เนื่องจากนักลงทุนวิตกกังวลว่าเศรษฐกิจจีนอาจชะลอตัวลงอย่างต่อเนื่อง
มาร์กิตเปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของจีนที่จัดทำร่วมกับไคซิน ลดลงแตะ 47.8 ในเดือนก.ค. ซึ่งเป็นระดับต่ำสุดในรอบ 2 ปี จาก 49.4 ในเดือนมิ.ย. และเป็นเดือนที่ 5 ติดต่อกันที่ดัชนีปรับตัวต่ำกว่าระดับ 50
ตัวเลขที่ต่ำกว่า 50 แสดงให้เห็นถึงภาวะหดตัว และดัชนีที่สูงกว่า 50 จะบ่งชี้ว่ากิจกรรมภาคการผลิตของจีนมีการขยายตัวจากเดือนก่อนหน้า
               